
Определение №436/05.10.2023 по ч. нак. д. №855/2023 на ВКС, НК, III н.о., докладвано от съдия Красимира Медарова
 


	
	О П Р Е Д Е Л Е Н И Е	
		
	№ 436	
		
	гр. София, 05 октомври 2023 год.	
		
	В ИМЕТО НА НАРОДА	
		
	Върховният касационен съд на Република България, трето наказателно отделение в закрито заседание на пети октомври през две хиляди двадесет и трета година в състав	
		
	 ПРЕДСЕДАТЕЛ: АНТОАНЕТА ДАНОВА	
		
	 ЧЛЕНОВЕ: МАЯ ЦОНЕВА	
		
	 КРАСИМИРА МЕДАРОВА 	
		
	при участието на секретаря 	
		
	и след становище на прокурора от ВКП К. И., като разгледа докладваното от съдия Медарова наказателно частно дело № 855/2023год. и за да се произнесе, взе предвид следното:	
		
	 Производството пред ВКС е образувано по реда на чл. 43, т. 3 от НПК за промяна на местната подсъдност по в. н.ч. д. № 332/2023 год., по описа на Окръжен съд – гр. Ловеч. 	
		
	 В писмено становище прокурорът от Върховна касационна прокуратура изтъква, че поради направени отводи на всички съдии от Окръжен съд – гр. Ловеч / направените отводи са в съответствие с чл.31, ал.3, вр. ал.2, вр. ал.1, вр. чл.29, ал.2 от НК с оглед доводите в съдебните актове за отвод/ не е възможно окръжният съд да образува състав, който да разгледа делото и са налице предпоставките на чл. 43, т. 3 от НПК за възлагане на делото от ВКС на друг, еднакъв по степен съд. 	
		
	 Върховният касационен съд, трето наказателно отделение, след като обсъди материалите по делото, намира, че са налице предпоставките на чл. 43, т. 3 от НПК за промяна на местната подсъдност на въззивното частното наказателно дело по следните съображения: 	
		
	 Пред Окръжен съд – гр. Ловеч е било образувано в. н.ч. д. № 332/2023 год. по описа на същия съд по частна жалба, подадена от Г. В. против разпореждане №173/01.03.2023 г. на Районен съд – Ловеч, постановено по н. ч.х. д. № 98/20123 г./ в определенията за отвод неправилно е посочено разпореждане № 505/03.07.2023 г. на РС - Ловеч, постановено по н. ч.х. д. № 484/2023 г./. 	
		
	 Въззивното производство пред ОС – Ловеч е образувано след като с Определение № 387/01.08.2023 г. на Окръжен съд – Враца /определен като местно компетентен съд на осн. чл.43, т.3 от НПК с определение № 349/21.07.2023 г. на ВКС, 2-ро НО по н. д. № 502/2023 г. / е отменено разпореждане № 339/05.05.2023 г. на РС – Ловеч по н. ч.х. д. № 98/2023 г., с което е върната жалбата на частния тъжител В. срещу разпореждане №173/01.03.2023 г. на Районен съд – Ловеч, с което е прекратено наказателното производство по същото дело на осн. чл.24, т.6 от НПК, и делото е върнато на РС – Ловеч за администриране на подадената жалба срещу разпореждане №173/01.03.2023 г. 	
		
	 След администрирането на жалбата от РС - Ловеч делото е било изпратено по компетентност на ОС – Ловеч, пред който съд е било образувано в. н.ч. д. № 332/2023 год. по описа на същия съд / промяната на местната подсъдност от ВКС по чл.43, т.3 от НПК е неприложима към това производство, което е с друг предмет и е образувано под нов номер./	
		
	 След образуването на въззивното частно дело всички действащи съдии от състава Окръжен съд – гр. Ловеч, с изключение на един съдия, П. П. са се отвели от неговото разглеждане, на основание чл. 29, ал. 2 от НПК, с цел избягване на съмнения у жалбоподателя в обективността им при разглеждането на същото, независимо от липсата на субективна безпристрастност и по съображения, че от страна на жалбоподателя са заведени граждански дела за присъждане на обезщетения за вреди срещу ОС – Ловеч по реда на чл.2в, ал.1,т.2 от ЗОДОВ и на осн. чл.45 от ЗЗД, както и гр. д. срещу ВСС и ЕС с правно основание чл.7 от КРБ и чл.49 от ЗЗД за вреди, поради действия на съдия от ОС – Ловеч по повод разглеждане на друго гражданско дело пред същия съд. Съдиите са се мотивирали при отвеждането си и с Решение на ЕСПЧ по делото „Б. Г. срещу България“.	
		
	 След депозиране на отводите на магистратите от ОС – Ловеч / с изключение на съдия П./ с разпореждане № 235/19.09.2023 год. на съдия М. С., в качеството й на адм. ръководител-председател на ОС-Ловеч съдебното производство по делото е прекратено, поради невъзможност на съда да образува състав от трима съдии, който да разгледа делото по частната жалба на В. и на основание чл. 43, т. 3 от НПК същото е изпратено на ВКС за определяне на друг, еднакъв по степен съд, който да го разгледа. 	
		
	 Върховният касационен съд, трето наказателно отделение, след като взе предвид наличните данни за направени отводи на всички действащи съдии от Окръжен съд – гр. Ловеч, с изключение на един от тях, което препятства възможността на този съд да сформира законен три-членен състав, съгласно изискванията на чл. 28 от НПК и като взе предвид, че не може да контролира тяхната основателност, намира, че са налице предпоставките на чл. 43, т. 3 от НПК за определяне на друг, еднакъв по степен съд, който да разгледа делото. По изложените съображения ВКС намери, че делото следва да бъде изпратено за разглеждане и решаване на Окръжен съд – [населено място],/предходната промяна на местната подсъдност е по друго частно производство, което е приключило с определение №387/01.08.2023 г. на ОС –Враца и няма връзка с настоящото производство по чл.43, т.3 от НПК / който е териториално близък до местно компетентния съд и е извън апелативния му район /АС-Велико Търново/.	
		
	 По изложените съображения и на основание чл. 43, т.3 от НПК, Върховният касационен съд, трето наказателно отделение	
		
	О П Р Е Д Е Л И :	
		
	 ИЗПРАЩА в. н.ч. д. № 332/2023 год., по описа на Окръжен съд – гр. Ловеч за разглеждане и решаване на Окръжен съд – гр. Враца.	
		
	 Определението не подлежи на обжалване.	
		
	 Препис от настоящото определение да се изпрати на Окръжен съд – гр. Ловеч за сведение. 	
		
	ПРЕДСЕДАТЕЛ:	
		
	 ЧЛЕНОВЕ:	

